**Jyväskylän Kiri&Kirittäret Juniorit ry**

**hallituksen kokous 9/2022**

**Paikka:** Teams !!!

**aika**: Tiistai 11.10.2022 klo 20.00 – 21.45

**Läsnä:**

hallituksen jäsenet:

x Matti Mäkinen, x Timo Kääriäinen, x Minna Elonheimo, x Timo Rautiainen, x Juhani Lehtimäki, x Mika Suoja, x Marko Rekonen

asiantuntijajäsenet (läsnäolo- ja puheoikeudella):

x Riina Kankaanperä, x Nea Moilanen

1. **Avataan kokous**

Puheenjohtaja avasi kokouksen ja sovittiin, että hän toimii sihteerinä sihteerin ollessa estynyt

1. **Kokouksen laillisuus ja päätösvaltaisuus**

Todettiin kokous lailliseksi ja päätösvaltaiseksi

1. **Edellisen kokouksen pöytäkirjan hyväksyminen**

14.9. pidetyn kokouksen pöytäkirja esitetään hyväksyttäväksi. Se on lähetetty sähköpostilla kaikille hallituksen jäsenille ennalta tutustuttaviksi.

Päätös: Hyväksýttiin edellisen kokouksen pöytäkirja

1. **Leirihaku**

14.9. kokouksessa asiaa käsiteltiin seuraavasti:

Lokakuun puoliväliin mennessä on tehtävä perusteltu hakemus, jossa on oltava liitteenä esisopimus kaupungin kanssa (kentät, majoitus …), mikäli haluamme olla hakemassa valtakunnallista leiriä vuodelle 2025.

Leirit on jaettu alueittain ja itäisellä alueella seuraava vapaa leiri on vuoden 2025 nuorisoleiri.

Puheenjohtaja on tavannut kaupungin sivistys- ja liikuntatoimen johtoa sekä tapahtumatukia käsittelevää viranhaltijaa 1.9. ja kaupunki on valmis yhteistyöhön seuramme kanssa. Kenttiä leirille on alettu suunnitella liikuntapalvelujen tiloista vastaavien kanssa. Edellisen JKL:ssä järjestetyn leirin leirijohtaja Jouni Vatanen on lupautunut olemaan tukena hankkeessa.

Puheenjohtaja esittelee leirihakua tarkemmin kokouksessa. Itse hakuun voi myös tutustua tämän linkin kautta

<https://www.pesis.fi/pelaamaan/leirit/leirihaku-2024-2025/>

Mikäli hallitus suhtautuu hakemiseen myönteisesti, otetaan seuraavaksi mukaan neuvotteluihin muut kaupungin pesäpalloseurat ja Kylän Kattaus ruokapalvelujen suhteen. Päätös hausta tehdään valmistelun jälkeen seuraavassa hallituksen kokouksessa.

Valtakunnallisen leirin rinnalla on seurallemme esitetty toivetta itäisen alueen puolelta mahdollisuudestamme järjestää kunnarileiriä G-E ikäisille jo kesällä 2023. Tämänkin suhteen lopullisia päätöksiä tehdään seuraavassa kokouksessa, mutta hallituksen on linjattava nyt valmistellaanko asiaa myös päätöksentekoon.

**Puheenjohtajan ehdotus:**

Hallitus päättää, että sen seuraavaan kokoukseen valmistellaan 2025 valtakunnallisen Nuorisoleirin hakua ja 2023 itäisen alueen kunnarileirin hakua.

Hallitus valtuuttaa puheenjohtajan vastaamaan valmisteluista ja ohjaa häntä kokouksessa työhön sekä nimeää tueksi työryhmän hallituksen keskuudesta.

Päätös: Puheenjohtajan ehdotus hyväksyttiin.

Asiaa on valmisteltu kokouksen jälkeen, mutta alustava hakemusluonnos saadaan laadittua aikaisintaan kokoukseen mennessä.

Kylän Kattaukselta odotetaan yhä ruokailun hintatietoja, joiden pohjalta päästään valmistelemaan talousarvio toivottavasti jo kokoukseen mennessä.

Kenttien auditointi suoritetaan Itäisen alueen toimesta torstaina.

Majoituskouluja viimeistellään ensi viikon aikana – eli mitkä siis alustavasti olisivat käytössä leireillä.

Keskeiset vastuuhenkilöt leiriorganisaatioon, jotka siis tässä hakemusvaiheessa tulee nimetä on kartoitettu ja esitys niiden suhteen olisi sekä nuorisoleirin 2025 että Kunnarileirin 2023 osalta olisi:

leirijohtaja **Matti Mäkinen**

majoitusvastaava **Toni Niininen** (useamman leirin kokemus ja myös turvapuolen ammattitaitoa löytyy)

tuomarivastaava **Jan Brandt** ( tuomarikouluttaja ja Super Pesis tuomari)

kilpailupäällikkö **Antti Ruotsalainen** (edellisen leirin kilpailupäällikkö) ja tukena **Teemu Brandt** (itäisen alueen kilpailutiimin pitkäaikainen ex-jäsen)

ruokailuvastaava on sekin jo tässä vaiheessa nimettävä. Kokousta varten sen vuoksi tästä tehtävästä lisätietoa. Ruokailuun tulee kyllä emäntä/emännät Kylän kattaukselta ja ruokailukoulujen järjestelyistä vastaavat seurat/joukkueet hoitavat ruokailujen järjestelyvuorot. Mutta ruokailuvastaava

* pitää edellä olleet hommatkin hallussaan – eli yhdessä emäntien kanssa määrittää keittiötyöntekijöiden tarpeen ja huolehtii, että se täyttyy
* kokoaa allergiatiedot ilmoittautuneilta joukkueilta (ilmoittautumislomakkeilla kerätään) ja toimittaa ne tiedoksi emännille – näitä tippuu vielä ennen leiriäkin aina
* sovittaa joukkueiden ruokailut kilpailuohjelmaan – eli tekee tiivistä yhteistyötä kilpailutiimin kanssa
* ennen leiriä käy vielä ruokalistat läpi Kylän Kattauksen kanssa ja hyväksyttää ne Liitossa

Tarvitaan siis enemmän vahvaa excelin käyttötaitoa ja organisaattorikykyä, kuin kokkaustaitoja, nimikkeestä huolimatta. Puheenjohtaja kartoittaa ennen kokousta sopivia henkilöitä, mutta niitä voi tuoda myös hallituksen whats up -ryhmässä esiin ennen kokousta.

Lisäksi jo nyt kartoitetaan etenkin 2023 Kunnarileiriä varten valmiiksi syksyn kuluessa – mutta näitä ei siis tarvitse nimetä välttämättä hakemukseen

turvallisuusvastaava (tavoitteena, että olisi sama kuin 2025 ja Tomi Niininen tukee etsinnässä)

viestintävastaava (2023 tarve pienempi, kuin 2025, mieluusti kuitenkin sama henkilö – ja tiimi muodostuu laajemmasta joukosta)

kansliavastaava (tähän on ajatus kysyä edellisellä leirillä tehtävässä toiminutta ja hänelle tarvitaan sitten tueksi 10-15 henkilön ryhmä)

kuljetusvastaava ( 2023 tarve koetetaan pitää pienenä, 2025 organisointia on paljonkin ja itse kuljetuksiin tarvitaan useampi kuski)

EA-vastaava (kartoitetaan joukkueiden kautta, onko siellä sairaanhoitaja/lääkärikokemusta, jota voisimme hyödyntää tässä)

talousvastaava (hakuvaiheessa puheenjohtaja vastaa, mutta leirijohtaja ja talousvastaava ja seuran puheenjohtaja on leirin kohdalla oltava erillään, eli erillinen talousvastaava tarvitaan – voi olla seuran taloudenhoitaja esimerkiksi)

---

Leirivalmistelujen kohdalla on kokoontunut pienryhmänä Jouni Vatanen ja Timo Rautiainen ja Matti Mäkinen. Lisäksi puheenjohtaja on käynyt pitkän palaverin Toni Niinisen kanssa ja hyödyntänyt tämän vahvaa osaamista leiriin liittyen.

**Puheenjohtajan ehdotus:**

Hallitus päättää, että Jyväskylän Kiri&Kirittäret Juniorit hakee Jyväskylään vuoden 2025 valtakunnallista Nuorisoleiriä ja vuoden 2023 Itäisen alueen Kunnarileiriä.

Hallitus valtuuttaa puheenjohtajan viimeistelemään hakemukset. Samalla hallitus valtuuttaa puheenjohtajan sopimaan Jyväskylän kaupungin kanssa leirihaun edellyttämän esisopimuksen, kuitenkin niin, että hallituksella on mahdollisuus kommentoida niitä, ennen allekirjoitusta ja lähettämistä.

Puheenjohtajalle annetaan valtuudet neuvotella muiden alueen pesäpalloseurojen kanssa yhteistyöstä leirijärjestelyjen kohdalla. Etenkin Nuorisoleirin 2025 kohdalla tulee pyrkiä siihen, että kyseessä on alueen seurojen yhteinen tapahtuma.

**Päätös:**

Hallitus hyväksyi puheenjohtajan ehdotuksen

1. **Seuran yhteistyösopimukset aikuisseurojen kanssa**

**edellisessä kokouksessa 14.9. 2022 asiaa käsiteltiin seuraavasti**

Seurallamme on ollut toistaiseksi voimassa olevat sopimukset Kirittärien ja Lohen kanssa. Pesäpalloliitto tekee ratkaisut pelaajien liikkumisen osalta sopimusten perusteella kolmen vuoden määräajaksi, joka tulee tämän vuoden jälkeen täyteen.

Puheenjohtaja on valmistellut emäseura-junioriseura sopimukseen mallia, jossa varsinaisessa sopimuksessa sovittaisiin lähinnä niistä asioista, jotka vaativat pesäpalloliiton hyväksyntää ja sopimuksiin liitettäisiin vuosittain liite, jossa on sovittu aikuisseuran ja junioriseuran muusta yhteistyöstä.

Muu yhteistyö voi koskea mm. varainhankintaa, varustekumppanuuksia, pallohenkilötoimintaa, talkoita, ottelutapahtumien järjestelyyn liittyviä asioita, teemapäiviä ja esimerkiksi kummipelaajatoimintaa.

Puheenjohtaja esittelee sopimuspohjia kokouksessa. Samalla hallitukselle esitetään, että poikien puolella emäseuraksi tulisi seuraavalle kaudelle Kiri2020, koska tällä hetkellä B /C-poikia on nimenomaan Kiri2020 sopimuspelaajina ja harjoitteluringissä – ja oli jo viime kaudella. Tällä hetkellä Lohen kanssa ei vastaavaa pelaajien liikkuvuutta ole. Ennen hallituksen ratkaisua tämän asian suhteen tämä asiakohta on luottamuksellinen, koska päätöksen jälkeen asiakokonaisuus käydään Lohen/Kiri2020 kanssa ensin läpi, ennen kuin asialla tullaan julkisuuteen. Jo seurayhteistyön kunnioittaminen edellyttää tätä.

Puheenjohtaja esittelee asiaa ja sopimuspohjia kokouksessa

**Puheenjohtajan ehdotus:**

Seuramme sopii emäseura/junioriseuran väliset sopimukset Kirittärien ja Kiri2020 kanssa. Puheenjohtaja valtuutetaan saattamaan neuvottelut loppuun kokouksessa esiteltävien sopimuspohjien perusteella. Ottaen huomioon seuraavassa asiakohdassa käytävät keskustelut.

Päätös: Puheenjohtajan ehdotus hyväksyttiin.

Lisäksi päätettiin, että junnujen pelaamisesta/harjoittelusta emoseurassa ja omassa ikäluokassa täytyy sopia ja linjata tarkemmin. Matti ja Mika miettivät, miten tämä saadaan sopimustekstiin emoseurojen kanssa.

----

Sopimusluonnoksia on nyt viimeistelty ja Kiri2020 jo neuvoteltu allekirjoitusvaiheeseen saakka. Sopimukset tuodaan kuitenkin vielä hallituksen käsittelyyn ennen allekirjoittamista. Kirittäret käsittelee sopimusta kuun lopun hallituksen kokouksessaan, jonka jälkeen siihen tarvittaessa palataan.

**Puheenjohtajan ehdotus:**

Seuramme sopii emäseura/junioriseuran väliset sopimukset Kirittärien ja Kiri2020 kanssa. Puheenjohtaja valtuutetaan allekirjoittamaan sopimukset Jyväskylän Kiri&Kirittäret Junioreiden toimesta, mikäli sopimuksiin ei emoseurojen kokouksissa enää tule muutoksia.

Päätös:

Hallitus hyväksyi puheenjohtajan ehdotuksen

1. **Päättäjäiset ja vuosikokous**

**14.9.2022 kokokouksessa asiaa on käsitelty seuraavasti:**

Käydään keskustelu seuran päättäjäisten ajasta, paikasta ja palkitsemisesta. Valitaan palkitsemisista päättävä toimikunta.

Päätös: Matti jatkaa selvittelyä paikasta, joka määrittelee sitten ajankohdan.

----

Puheenjohtaja on järjestänyt päättäjäisille tilaksi Kuokkalan koulun auditorion ja päättäjäisten aika on keskiviikko 3.11. kello 18.15. Ohjelmarunko olisi

* ensin palkitsemiset salissa
* sen jälkeen munkki/mehutarjoilu vanhaan tapaan aulatilassa
* mutta aikuisille vuosikokous auditoriossa päättäjäisten yhteydessä

Puheenjohtaja on kerännyt joukkueilta palkitsemisehdotuksia joukkueittain ja sitten esityksiä seuran kiertopalkintoihin. Hallituksen tulee nimetä nyt valintaryhmä noiden palkintojen suhteen, jonka on kokoonnuttava vielä kuluvalla viikolla tai syyslomaviikon alussa, jotta palkinnot saadaan kaiverrukseen ajoissa.

**Puheenjohtajan ehdotus:**

Valitaan 3-4 jäseninen valintatoimikunta palkitsemisiin ja muutoin hyväksytään päättäjäisjärjestelyt esitetyllä tavalla.

Ja hyväksytään, että seuran vuosikokous pidetään päättäjäisten yhteydessä palkitsemisten jälkeen.

**Päätös**

Valintatoimikunnaksi valittiin Matti Mäkinen, Timo Kääriäinen ja Timo Suoja

Muilta osin hyväksyttiin puheenjohtajan ehdotus

1. **Talven salivuorot Graniitissa**

Salivuorojen jaosta on neuvottelu tiistaina 11.10.2022 kello 17.00, eli juuri ennen seuran hallituksen kokousta. Puheenjohtaja on valmistellut neuvotteluun pohjaa junioriseuran puolesta, jossa olennaista on jako junnujen ja aikuisten välillä.

***Seuralle tulevien vuorojen suhteen käydään oma seuramme sisäinen jakokeskustelu vielä, eli ne eivät ole lopullisessa muodossaan neuvottelupohjassa.***

Olennaista on se, että pienet junnut ei voi ns. lepakkovuoroja (kello 21.00) alkavia ottaa ja kello 20.00 alkavatkin ovat haastavia. Aikuisseuroille taas klo 16.00 alkavat vuorot arkena mahdottomia, kun kyse ei ole ammattilaisurheilusta Jyväskylässä. Arkiviikolle on siksi vaikea saada vuoroja riittävästi junnuille, kun pohjana on aiempien vuosien sinällään perustellut jaot.

Tiistaille kaikki aikuisseurat vuoron tarvitsevat ja haluavat (kun tarvitsevat kolme harjoitusvuoroa viikkoon. Tiistaille toivotaan ehdotuksessa Kirittärien voivan ottaa myöhäiset vuorot (jotta saataisiin jaetulla salilla neljälle vanhimmalle junnuikäluokalle, joille myös 3 harkkaa viikkoa kohden tarvitaan, vuorot tiistaille – haasteena toki edelleen se klo 16.00 alkava vuoro)

Torstaina seuramme ehdotuksessa B-pojat ottavat sitten myöhäisen 21.00 vuoron ja sinä päivänä koetetaan järjestellä edellisiä vuosia paremmin junnuille vuoroja muutoinkin. Perjantaina lähtökohtaisesti Talent ja Kiri ovat harjoittelemassa Graniitissa, vuoroja koetetaan järjestellä mahdollisimman hyvin junnuille, mutta taas se 16.00 vuoro tulisi meille – tiedossa on sen hankaluus kaikille joukkueillemme, jotka perjantaina olisivat treenaamassa.

Lauantaina on aikuisseuroilla monta vuoroa, mutta junnuja mahtuu kohtuullisesti omille vuoroilleen ja sunnuntain vuorot lähes kokonaan junnuille.

Haaste on siis arkipäivät. Teknisesti vuoroja on ”tarpeeksi”, mutta kellonajat voivat aiheuttaa haastetta. Toki sama tilanne on junnuilla monissa lajeissa, mutta pesiksessä tietysti se ongelma, että vain Graniitissa voidaan kunnolla lajia harjoitella.

Tiistain neuvottelussa koetetaan saada aiempia vuosia parempi jako junnujen kannalta lävitse ja sitten sen jälkeen käydään vielä joukkueidemme vuorot läpi keskenämme.

Hallituksen kokouksessa esitellään seurojen ja kaupungin välisen neuvottelun tulosta.

 **Puheenjohtajan ehdotus:**

Merkitään Graniitin talven 2022-2023 vuorojako tiedoksi ja valtuutetaan puheenjohtaja sovittelemaan junioriseuramme vuorot omien joukkueidemme kanssa

**Päätös**

Hallitus hyväksyi puheenjohtajan ehdotuksen

1. **Valmentajien vahvistaminen joukkueille**

Junioripäälliköt ovat valmistelleet ja koordinoineet valmentajatilannetta joukkueittain. Seuran toimintakäsikirjassa on määritelty, että seuran hallitus vahvistaa eri joukkueille ja harjoitusryhmille vastuuvalmentajat. Siksi asiakokonaisuus on käsiteltävä hallituksen kokouksessa ennen talviharjoittelukauden alkua.

junioripäälliköt toimittavat listan valmentajista joukkueittain hallitukselle ennen kokousta sähköpostiin, jotta asiaan on mahdollista tutustua ennakkoon.

 **Puheenjohtajan ehdotus:**

 Vahvistetaan valmentajat joukkueittain

**Päätös**

VALMENTAJAT 2023

G-TYTÖT:

Riikka Mervola

Juho Määttälä

Ella Hoffrén

Matti Lehtimäki

F-TYTÖT:

Juuli Karjalainen

* lisävalmentajia etsitään (yksi valmentaja perui viime viikolla lähtönsä)

E-TYTÖT:

Hanna Vulli

Jussi Hietala

Marjo Toivanen (mukana mitä ehtii)

D-TYTÖT:

Aulis Mertaniemi

Pinja Karjalainen

Nea Moilanen

C-TYTÖT:

Riina Kankaanperä

Jutta Myllyniemi (todennäköisesti)

G-POJAT:

Perttu Hautala

Henkka Tawast

Jukka Salmela

F-POJAT:

Mikko Kalteva

Petri Kilpeläinen

Jonne Suvilaakso

Timo Rautiainen

E-POJAT:

Timo Rautiainen

Joni Kääriäinen

Mika Laulainen

Eetu Lappalainen

Juha Saukkonen

Juhani Lehtimäki

D-POJAT/C-POJAT

Jukka Karttunen

Mikko Holttinen

Sami Tolkki

Kalle Pallonen

B-POJAT:

Niklas Hägg

Jani Karppanen

1. **Junioripäällikköjen kuulumiset**

Valmentajakoulutusten tilannetta käytiin läpi ja seuran korvausperiaatteita. Todettiin, että mennään seuran toimintakäsikirjan mukaan.

1. **Liiton ja Itäisen alueen kokoukset**

Itäisellä alueella on kuun lopussa

1. **Leppävirralla, hotelli Vesileppiksessä**

**Pe 28.10 klo. 14.00-21.00
HUIPPUSEURAKOHTAAMINEN** (vain huippuseuroille, koskee siis aikuisseuroja superissa/ykkösessä – JKL:stä Kirittäret, Kiri ja Lohi) – Kiri&Kirittäret junioreiden puheenjohtaja Itäisen alueen johtoryhmän jäsenenä on oikeutettu osallistumaan ja koettaa päästä paikalle

**La 29.10 klo. 10.00-13.30
SEURASEMINAARI** (avoin kaikille alueen seuroille)

Aiheina mm. Kiri&Kirittäret Junioreiden nousun taustat sekä PPL:n uusi strategia. Seuramme puolesta alustan seuramme kehityksestä, mutta myös haasteistamme. Olemme esillä siksi, koska lisenssimäärämme ovat tasaisesti kasvaneet ja olemme jo Suomen 5. suurin seura passien ja lisenssien kautta mitaten. Jaan esityksen tietoon koko hallitukselle ennen seminaaria – saatte halutessanne kommentoida ja vaikuttaa esityksen sisältöön.

 **La 29.10 klo. 14.00-15.30
ALUEEN KAUDEN PÄÄTÖSTILAISUUS** (avoin kaikille alueen seuroille)
Kauden parhaiden palkitseminen

1. **Itäisen alueen seurakokous Varkaudessa 1.11.2022 kello 18.00**

Tässä kokouksessa nimetään Itäisen alueen johtoryhmä ja kun itäinen alue ennen kaikkea pyörittää alueen junioritoimintaa ja Keski-Suomella on kaksi edustajaa johtoryhmässä, niin toisen heistä tulisi olla junioriseuramme puolelta. Matti Mäkinen on ollut edustajana kuluneen toimikauden ja on valmis johtoryhmässä jatkamaan.

Seurakokouksessa käydään läpi myös tulevan liittokokouksen asioita.

Pesäpalloliitolla puolestaan

**24.11. pesäpalloliiton liittokokous.**

Jotta Keski-Suomen seurojen kanta mm. liittojohtokunnan valinnassa tulee huomioiduksi, niin myös junioriseuramme on syytä kokoukseen osallistua tai valtuuttaa joku toimimaan seuramme puolesta.

**Puheenjohtajan ehdotus:**

Merkitään tiedoksi Itäisen alueen huippuseurakohtaaminen, seuraseminaari ja palkitsemistilaisuus 28.-28.10 ja seuramme toiminnan esittely seuraseminaarissa. Puheenjohtaja edustaa seuraa koko tapahtuman ajan. Kokouksessa päätetään seuran muusta edustuksesta tapahtumassa lauantaina.

Esitetään Itäisen alueen seurakokoukselle, että Itäisen alueen johtoryhmässä valittaisiin jatkamaan Matti Mäkinen ja valtuutetaan Mäkinen edustamaan seuraa seurakokouksessa.

Valtuutetaan Matti Mäkinen joka edustamaan Jyväskylän Kiri&Kirittäret Junioreita Pesäpalloliiton liittokokouksessa tai kirjoittamaan seuran puolesta valtakirjan jollekin toiselle Keski-Suomen pesäpalloseuralle.

**Päätös:**

Hallitus hyväksyi puheenjohtajan ehdotuksen ja tässä vaiheessa seuraseminaariin ei ollut muita osallistujia.

1. **Vuosikokousasioiden valmistelu**

Vuosikokousasioihin on syytä henkilövalintojen suhteen vielä ennen keskiviikon 2.11. vuosikokousta palata, mutta, jotta vuosikokouskutsu voidaan lähettää, niin on syytä käydä jo nyt vuosikokousasiat läpi ja tehdä niiltä osin kuin mahdollista hallituksen esitykset.

**Puheenjohtajan ehdotus:**

Päätetään siis vuosikokouksen ajaksi keskiviikko 2.11. ja esitetään vuosikokoukselle

* liittymis- ja jäsenmaksujen suuruudesta seuraavalle kalenterivuodelle 2023, että

* seuran jäsenmaksu olisi vuonna 2023 suuruudeltaan 10 euroa
* Kannatusjäsenmaksu olisi 50 euroa yksityishenkilöiltä ja 150 euroa yhteisöiltä ja säätiöiltä.
* junioreiden kausimaksu, joka sisältää juniorijäsenmaksun (10 euroa), olisi 150 euroa.
* ja että pesiskoulun ja -liikkarin osallistumismaksu sisältää 10 euron seuran jäsenmaksun
* että se valitsisi hallituksen puheenjohtajan, jota kutsutaan myös seuran puheenjohtajaksi
* valitsisi seuralle varapuheenjohtajan, sihteerin, taloudenhoitajan ja muut hallituksen jäsenet (vähintään 1 ja enintään 5) erovuoroisten tilalle ottaen huomioon seuraavaa:

Hallituksen jäsenen kausi on kaksivuotinen. Viime vuonna osa jatkavista kuitenkin jätti hallituksen työskentelyn ja siksi osa viime syksynä valituista on myös nyt erovuoroisia.

* jatkavia hallituksen jäseniä ovat Timo Kääriäinen, Minna Elonheimo, Marko Rekonen ja Ulla Nyqvist
* erovuoroisia puolestaan Matti Mäkinen, Timo Rautiainen, Juhani Lehtimäki ja Mika Suoja
* jatkavista Ulla Nyqvist on ilmoittanut halustaan luopua hallituksen jäsenyydestä
* seuran hallitus kokoontuu 30.10.2022 kokoukseen valmistelemaan hallituksen valintaa. Seurakirjeessä 2.10.2022 on avoimesti kaikille seuran toimijoille tiedotettu mahdollisuudesta ilmoittaa kiinnostuksesta hallitustyöskentelyyn tai ehdottaa hallitukseen henkilöitä. Vuosikokoukselle kootaan pohjaehdotusta siis 30.10. tulleiden ehdotusten pohjalta.
* valitsisi yhden toiminnantarkastajan ja varatoiminnantarkastaja

**Päätös**

Hallitus hyväksyi puheenjohtajan ehdotuksen

1. **Seuraavasta hallituksen kokouksesta sopiminen**

ehdotus sunnuntaina 30.10. klo 13.00 (vuosikokouksen valmistelu)

päätettiin kokoontua ehdotuksen mukaisesti

1. **Ilmoitusasiat**

**ei ollut**

1. **Kokouksen päättäminen**
puheenjohtaja päätti kokouksen 21.45